Թըրները նախկին կնոջ` դերասանուհի Ջեյն Ֆոնդայի հետ Ակադեմիայի 62-րդ մրցանակաբաշխության ժամանակ
**Ռոբերտ Էդվարդ (Թեդ) Թըրներ III** (անգլ.՝ Robert Edward "Ted" Turner III, նոյեմբերի 19, 1938(1938-11-19)[…], Ցինցինատի, Օհայո, ԱՄՆ), ամերիկացի գործարար, մեդիա մագնատ։ Առավելապես հայտնի է որպես «CNN» առաջին շուրջօրյա լրատվական կաբելային հեռուստաընկերության հիմնադիր։

Որպես բարերար կատարել է 1 միլիարդ ԱՄՆ դոլարի նվիրատվություն Միավորված Ազգերի Կազմերպությանը` ստեղծելով «Միացյալ ազգերի հիմնադրամ» (United Nations Foundation) կազմակերպությունը և զբեղեցնելով կառույցի տնօրենների խորհրդի նախագահի պաշտոնը։

Թըրների մեդիա կայսրությունն սկիզբ է առնում 1963 թվականին, երբ հոր ինքնասպանությունից հետո զբաղեցնում է «Turner Outdoor Advertising» գովազդային վահանակների ընտանեկան ձեռնարկության տնօրենի պաշտոնը։ Տնօրենի պաշտոնը զբաղեցնելու պահին հորից ժառանգված ընկերության արժեքը գնահատվում էր 1 միլիոն դոլար (մոտավորապես 7,7 միլիոն դոլար ներկայիս գնամակարդակով)։ 1970 թվականին Թըրները ձեռք է բերում «Atlanta UHF» ռադիոկայանը և այդ կերպ հիմնադրում «Turner Broadcasting System» (TBS) մեդիա ընկերությունը։ Տարիների ընթացքում Թըրների հիմնած «CNN»-ը դառնում է հեռուստալրագրության լավագույն ցանցերից մեկը՝ լայնորեն լուսաբանելով այնպիսի իրադրաձություններ, ինչպիսիք էին 1986 թվականի «Չելենջեր» տիեզերանավի կործանումը, 1991 թվականին սկզբնավորված Իրաք-քուվեյթյան պատերազմը և այլն։ Ձեռք բերելով Բեյսբոլի բարձրագույն լիգայի (MLB) «Ատլանտա Բրեյվզ» ակումբը, Թըրները կարողանում այն վերածել համազգային ճանաչում ունեցող սպորտային հավաքականի։ 1980 և 1984 թվականների Օլիմպիական խաղերի երկկողմանի բոյկոտումից հետո Թըրները ստեղծում է բարեգործական բնույթի «Բարի կամքի խաղերը», որոնք նույնպես անցկացվում էին չորս տարին մեկ (մինչև 2001 թվականը)։ Ուշ 1990-ականներին Թըրները ձեռք է բերում «World Championship Wrestling» (WCW) պրոֆեսիոնալ ըմբշամարտի (ռեստլինգ) կազմակերպությունը՝ այն վերածելով սպորտային ժամանցի խոշոր արդյունաբերության։ «WCW Monday Nitro» հեռուստաշոուի շաբաթական ցուցադրումներն օգնում են Թըրներին պատկանող «TNT» և «WTBS» հեռուստաալիքների վարկանիշի բարձրացմանը։

Հայտնի է նաև բնապահպանության ոլորտում կատարած ներդրումներով։ Մինչև 2011 թվականը համարվել է Միացյալ Նահանգների խոշորագույն մասնավոր հողասեփականատերը։ Թըրների Հողակտորների մեծ մասում բուծվում են բիզոններ, որոնց նախիրն ամենամեծն է աշխարհում։ Բուծվող բիզոնների մի մասն օգտագործվում է որպես մսի հումք «Ted's Montana Grill» ռեստորանային ցանցի համար։

Ծանոթագրություններ
------------------

1. ↑  «Թեդ Թըրներ». «Ֆորբս».
2. ↑
3. ↑
4. ↑
5. ↑  Trustees Award – The Emmys
6. ↑
7. ↑  Internet Movie Database — 1990.
8. ↑  Encyclopædia Britannica
9. ↑  Բրոքհաուզի հանրագիտարան (գերմ.)
10. ↑  «Բրիտանիկա հանրագիտարան». «Թեդ Թըրներ` Բրիտանիկա առցանց հանրագիտարան». Britannica.com. Վերցված է 2010 թ․ մարտի 24-ին.
11. ↑  ««Միացյալ ազգերի հիմնադրամ»».
12. ↑  Պորտեր Բիբ (1996). *Թեդ Թըրներ. այդքան հեշտ չէ, ինչքան թվում է։ «CNN»-ի ապշեցուցիչ պատմությունը*. «Վիրջին բուքս». էջեր 55–56. ISBN 0-86369-892-1.
13. ↑  Դոյլ, Լեոնարդ (2007 թ․ դեկտեմբերի 1). «Թըրները դառնում է ԱՄՆ-ի, Ամերիկայի և աշխարհի խոշորագույն հողասեփականատերը». Լոնդոն: «Ինդիփենդենթ».

Արտաքին հղումներ
----------------

* Պաշտոնական կայք (անգլ.)
* «Թըրներ» հիմնադրամի պաշտոնական կայք (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թեդ Թըրներ» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) |
|  |
| Թեմատիկ կայքեր | Առագաստանավային սպորտի միջազգային ֆեդերացիա · Internet Movie Database · MusicBrainz · The Peerage · WikiTree |
|  |
| Բառարաններ և հանրագիտարաններ | Բրիտանիկա · Բրոքհաուս · Կրուգոսվետ · Մեծ կատալոնական · Մեծ նորվեգական · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 12310864m · GND: 119180952 · ISNI: 0000000121463408 · LCCN: n2012012838 · NDL: 00621581 · NKC: xx0107832 · NTA: 114778043 · SUDOC: 115257381 · VIAF: 263089078 · WorldCat VIAF: 263089078 |

 |

 |